CELEX: 62020TN0742
Language: el
Date: 2020-12-18 00:00:00
Title: Υπόθεση T-742/20: Προσφυγή της 18ης Δεκεμβρίου 2020 — UPL Europe και Indofil Industries (Netherlands) κατά Επιτροπής

15.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 53/52
            
         
      Προσφυγή της 18ης Δεκεμβρίου 2020 — UPL Europe και Indofil Industries (Netherlands) κατά Επιτροπής
      (Υπόθεση T-742/20)
      (2021/C 53/68)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: UPL Europe Ltd (Warrington Cheshire, Ηνωμένο Βασίλειο) και Indofil Industries (Netherlands) BV (Άμστερνταμ, Κάτω Χώρες) (εκπρόσωποι: C. Mereu και P. Sellar, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να κρίνει την προσφυγή παραδεκτή και βάσιμη·
               
            
                  —
               
               
                  να ακυρώσει τον εκτελεστικό κανονισμό (ΕΕ) 2020/2087 της Επιτροπής της 14ης Δεκεμβρίου 2020 για τη μη ανανέωση της έγκρισης της δραστικής ουσίας mancozeb, σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (1) (στο εξής: προσβαλλόμενη πράξη)· και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν πέντε λόγους.
      
                  1.
               
               
                  Με τον πρώτο λόγο προβάλλεται παράβαση ουσιώδους τύπου, λόγω μη τηρήσεως της διαδικασίας των άρθρων 11 έως 14 του κανονισμού 844/2012 (2).
               
            
                  2.
               
               
                  Με τον δεύτερο λόγο προβάλλεται ότι η διαδικασία αξιολόγησης πάσχει περαιτέρω, λόγω προσβολής των δικαιωμάτων άμυνας των προσφευγουσών.
               
            
                  3.
               
               
                  Με τον τρίτο λόγο προβάλλεται ότι η διαδικασία αξιολόγησης πάσχει λόγω παραβιάσεως της αρχής της ορθής και χρηστής διοικήσεως και της μη τηρήσεως εκ μέρους της καθής, στο πλαίσιο της ως άνω διαδικασίας, της αρχής της αμεροληψίας.
               
            
                  4.
               
               
                  Με τον τέταρτο λόγο προβάλλεται ότι η διαδικασία αξιολόγησης πάσχει λόγω πρόδηλης πλάνης εκτιμήσεως, καθόσον η καθής έλαβε υπόψη μη λυσιτελή στοιχεία όπως την προτεινόμενη ταξινόμηση ως τοξικής ουσίας στην κατηγορία 1B και τις εγγενείς ιδιότητες του μεταβολίτη ETU της ουσίας.
               
            
                  5.
               
               
                  Με τον πέμπτο λόγο προβάλλεται ότι η διαδικασία αξιολόγησης πάσχει λόγω παραβιάσεως της αρχής της δικαιολογημένης εμπιστοσύνης.
               
            
         (1)  ΕΕ 2020, L 423, σ. 50.
      
         (2)  Εκτελεστικός κανονισμός (EE) 844/2012 της Επιτροπής, της 18ης Σεπτεμβρίου 2012, για τον καθορισμό των διατάξεων που απαιτούνται για την εφαρμογή της διαδικασίας ανανέωσης της έγκρισης δραστικών ουσιών, που προβλέπεται στον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά (ΕΕ 2012, L 252, σ. 26).